लाजवंती के काम-काज व जीवन पर शूट चल रहा था। ख़ुद लाजवंती को नहीं पता था कि उसके साथ क्या हो रहा है, लेकिन वह दो दिन से पूरे मोहल्ले में चर्चा का विषय बन गयी थी। अपने मोहल्ले में सबसे खूबसूरत मानी जाने वाली लाजवंती को नगरपालिका वाले बाबू ने अपने कमरे में बुलाया था और अपने दफ़्तर में बैठे लोगों से परिचय कराया था, उनमें दो महिलाएं भी थीं-"लाजो.. यह लोग एक बहुत बड़ी संस्था से आये हैं। तुम्हारे काम-काज और जीवन पर एक टीवी प्रोग्राम बनायेंगे।"